Skarabeusotvaré

Nadčeľaď skarabeusotvaré  (lat. Scarabaeoidea) alebo séria Scarabaeiformia alebo staršie taxón (konkrétne napr. čeľaď, sekcia, nadčeľaď, skupina čeľadí, podrad) lístkotykadlové (iné názvy:chrobáky lístkotykadlové, zastarano: listorohí, chrústy; lat. Lamellicornia, staršie: Coleoptera lamellicornia) je veľký taxón (dnes spravidla nadčeľaď a/alebo séria) chrobákov (Coleoptera), presnejšie všežravých chrobákov (Polyphaga). Zahŕňa čeľaď skarabeusovité (=lístkotykadlové v užšom zmysle; lat. Scarabaeidae) a niekoľko s ňou príbuzných čeľadí, napr. čeľaď lajniakovité (Geotrupidae) a roháčovité (Lucanidae).

Lamellicornia 
Názov Lamellicornia zaviedol Duméril v roku 1800 (a následne Latreille v roku 1802), konkrétne vo francúzskej podobe "(coléoptères) lamellicornes". Latinská podoba Lamellicornia sa objavuje čoskoro nato ako preklad francúzskej podoby.

Vnútorná systematika 
Vnútorné delenie tohto taxónu sa rôzni podľa autora:

a) Pôvodne (na zač. 19. storočia) išlo o jedinú veľkú čeľaď pod názvom Lamellicornia. Tohto prístupu, teda uznávania len 1 čeľade Lamellicornia, sa pridŕžali niektorí autori prinajmenšom ešte na konci 19. storočia. 

b) U mnohých autorov bola spomínaná pôvodná 1 veľká čeľaď už v 19. storočí rozdelená na 2 čeľade: skarabeusovité (lat. Scarabaeidae) a roháčovité (Lucanidae), čiže názov Lamellicornia/Scarabaeoidea sa zmenil z čeľade na súhrnné označenie dvoch čeľadí. Z roháčovitých bola neskôr oddelená čeľaď Passalidae a zo skarabeusovitých bola neskôr u niektorých autorov oddelená čeľaď lajniakovité (Geotrupidae) a prípadne aj čeľaď Trogidae. Pri tomto prístupe sa teda vo výsledku Scarabaeoidea delia na len zhruba 3-5 (recentných) čeľadí a čeľaď skarabeusovité zostáva vymedzená pomerne široko. 

c) Alternatívny (a v súčasnosti prevládajúci) prístup je rozdeliť Lamellicornia/Scarabaeoidea (a v rámci toho teda najmä čeľaď skarabeusovité) na veľa menších čeľadí. Toto rozdeľovanie rôzni autori realizovali rôznymi konkrétnymi spôsobmi, a to nie až v súčasnosti, ale sčasti už najneskôr od konca 19. storočia. V súčasnosti sa Scarabaeoidea konkrétne zvyknú deliť na vyše 10 čeľadí, napríklad Slipinski et al. 2011 uvádzajú v rámci nadčeľade Scarabaeoidea tieto čeľade:
čeľaď Pleocomidae
čeľaď lajniakovité (Geotrupidae) [Poznámka: V češtine sa táto čeľaď nazýva chrobákovité, zatiaľ čo v slovenčine sa týmto názvom staršie označovala čeľaď skarabeusovité - pozri nižšie.]
čeľaď Belohinidae
čeľaď Passalidae
čeľaď Trogidae
čeľaď Glaresidae
čeľaď Diphyllostomatidae
čeľaď roháčovité (Lucanidae)
čeľaď Ochodaeidae
čeľaď Hybosoridae
čeľaď Glaphyridae
čeľaď skarabeusovité/staršie:lístkotykadlové v užšom zmysle/staršie:chrobákovité (Scarabaeidae) [v najužšom zmysle]
†čeľaď Coprinisphaeridae
†čeľaď Pallichnidae

Zdroje tejto kapitoly: Grzimek, B. 1973-1975. Het Leven der Dieren. Encyclopedie van het dierenrijk. Uitgeverij Het Spectrum, Utrecht/Antwerpen: 16 vols.. [Original: "Grzimeks Tierleben, Enzyklopädie des Tierreiches"]. citovaný in: Brands, S.J. (ed.), 1989-present. The Taxonomicon. Universal Taxonomic Services, Zwaag, The Netherlands. listorozí. In: Masarykův slovník naučný. IV 1929. S. 495Bouchard P, Bousquet Y, Davies AE, Alonso-Zarazaga MA, Lawrence JF, Lyal CH, Newton AF, Reid CA, Schmitt M, Slipiński SA, Smith AB. Family-group names in Coleoptera (Insecta). Zookeys. 2011 Apr 4;(88):1-972. doi: 10.3897/zookeys.88.807. PMID: 21594053; PMCID: PMC3088472.chrobákovité. In: Malá encyklopédia biológie. 1975. S. 193Rízner Ľ. V. Živočíchopis. Uh. Skalica 1875. S. 159-160

Zdroje

Skarabeusotvaré